I morgen spiller Ulsted Serie 6-holdet sæsonens sidste kamp. Resultatet er givet på forhånd: De slutter sidst i landets dårligste fodboldrække. Som de plejer. Men det er de ikke kede af, som man kunne se i onsdagens afsnit i kult-serien. For det er de vant til, som spillerne siger. Noget de ikke er vant til er at indspille musik. Men det har de gjort, og så har de ovenikøbet lavet en musikvideo. Den har premiere i dag og kan ses øverst i denne artikel. Spillerne var helt klart på udebane i studiet, men videoen viser med al tydelighed det sammenhold, der binder holdet sammen. Foreløbigt sidste afsnit i tv-serien om Ulsted Serie 6 ruller over skærmen på TV2 Nord onsdag den 15. juni. Gense onsdagens afsnit her:

Referat:
Så er den her! Ulsted-drengenes nye musikvideo er klar til at angribe landets hit-lister.